Ώρα να πάμε σπίτι τώρα.
Το ελικόπτερο είναι κοντά.
Αν τον αφήσουμε, θα πεθάνει.
Πρέπει να τον πάμε σπίτι.
Κάτι συνέβη μεταξύ τους.
Δεν ξέρω τι είναι ή τι σημαίνει.
Αλλά αν τον αφήσουμε να πεθάνει, θα τη χάσουμε για πάντα.
Έχεις ακουστά κάποιον Μόργκαν Μποτ;
Αυτός οργάνωσε τη συμφωνία να παραδώσει τον Νταν Τσέις.
Πάγωσε την περιουσία μας και θέλει να μας καταστρέψει.
Φαρούκ!
Δεν μπορείτε να μας απομακρύνετε αν πεθάνουμε!
Είμαι υπεύθυνος γι' αυτό. Κάν' το! Κατάλαβες;
Θα μου πεις ποια είσαι;
Με λένε Παρβάνα Χάμζαντ.
Δεν το επιλέξαμε εμείς, αλλά...
Σας το αναφέρω τώρα.
Με όλο τον σεβασμό, να το αποτρέψουμε θέλαμε.
Ναι, κατάλαβα.
Δεν πιστεύω ότι αυτός που το προκάλεσε έδρασε εκ μέρους σας.
Ας το αφήσουμε πίσω και ας προσπαθήσουμε το καλύτερο...
Εμπρός;
Δεν με άφησαν να μιλήσω προσωπικά με τον υπουργό.
Πού είναι η Παρβάνα;
Φέρ' τη μέσα.
Αν δεν ήταν εκείνη,
θα ήμουν στη φυλακή τώρα.
Ή ακόμα χειρότερα.
Ήμουν έτοιμος να το αποδεχτώ.
Ίσως κι εσύ να το αποδεχόσουν.
Μα εκείνη όχι.
Πήγαινε φέρ' τη, σε παρακαλώ.
Πήγαινε.
Της είπα να περιμένει στο άλλο δωμάτιο.
Δεν βγαίνει από το δωμάτιο.
Προσπαθήσαμε όλοι.
Μετά ήρθε εκείνη και...
Παρβάνα.
Σε ζητά ο πατέρας σου.
Μιας κι είμαστε όλοι εδώ,
νομίζω ότι έχουμε 72 ώρες.
Όποιος μείνει εδώ θα πεθάνει.
- Το έχεις ξαναπεί αυτό. - Όχι.
- Το έχεις ξαναπεί! - Όχι, δεν το είπα!
Είπα ότι έχουμε δέκα λεπτά.
Πέρασαν τα πέντε.
Μένουν πέντε λεπτά μέχρι να φύγει το ελικόπτερο.
Ζητάω πέντε λεπτά ακόμα εδώ και μια ώρα.
Πειράζει να μείνουμε εδώ αν σηκωθεί και φύγει;
Εκείνη ξέρει ότι δεν θα περιμένουν.
Θα έρθει.
Ήταν παρούσα σε μια έφοδο πριν λίγα χρόνια.
Ακολούθησε ανταλλαγή πυρών.
Στο νεκροτομείο, εντόπισαν σφαίρα από το όπλο της στο κεφάλι κάποιου.
Έκανε όλες τις συνεδρίες, το χειρίστηκε καλά...
- Γιατί μου τα λες αυτά; - Σε περίπτωση που ανησυχείς.
Δεν είναι η πρώτη φορά που το αντιμετωπίζει.
Να αφαιρεί μια ζωή.
Όχι, δεν είναι όλοι ίδιοι.
Ήρθε.
Μόλις έχασε τη μητέρα του. Θεωρώ ότι βοηθάω. Δεν ξέρω.
Δεν μιλάει αγγλικά.
- Μην ανησυχείτε. - Όχι. Δεν πειράζει.
Ακούστε, δεν έχουμε χρόνο.
Σε λίγες μέρες, ο στρατός θα επιστρέψει.
Αυτό το μέρος θα γίνει στάχτη.
Κρατάνε την κυβέρνηση μακριά με το χρήμα.
- Εμ... - Τα λεφτά στέρεψαν ξαφνικά.
- Εμ, δεν θα μείνεις εδώ. - Πρέπει να μείνω.
Γιατί να μείνεις;
Αυτός που έκλεισε την κάνουλα είναι ο Μόργκαν Μποτ.
Ο Μποτ με άρπαξε για να σε κάνει να παραδοθείς εσύ.
Όταν πήραν εμένα αντί για σένα, θύμωσε.
Πάγωσε τα περιουσιακά τους στοιχεία.
Τους έκανε ευάλωτους, τώρα που δεν τους παίρνει να είναι.
Δεν θα μείνει τίποτα όρθιο σε λίγο.
Θέλω να το διορθώσεις.
- Να το διορθώσω; Ποιο; Πώς; - Βγάλ' τους από τη λίστα κυρώσεων.
Πείσε τον Μόργκαν Μποτ να ηρεμήσει
πριν πάθουν κακό ένα σωρό αθώοι.
Δεν είναι από αυτούς που πείθονται.
Όταν θυμώνει, σίγουρα δεν είναι απ' αυτούς που μπορείς να ηρεμήσεις.
Μου έχετε πει τι ήταν για σας.
- Τι ήσασταν εσείς για αυτόν. - Εμ, πέρασε πάρα πολύς καιρός.
Τέλεια. Τότε, θα σας ακούσει
όταν περάσετε την πόρτα του μετά από τόσο καιρό...
Όχι. Δεν έχεις ιδέα τι ζητάς.
Ξέρω πώς ακούγεται.
Πιστέψτε με.
Ξέρω.
Μα είμαι ακόμα αυτή που νομίζεις.
Για σένα. Και για σένα.
Αλλά δεν μπορώ να αφήσω αυτούς τους ανθρώπους εδώ να πεθάνουν
εξαιτίας ενός προβλήματος που έφερα εγώ.
Δεν μπορώ.
Δεν θα με αναγνώριζε κανένας σας αν το έκανα αυτό.
Τους είπα ότι μπορείτε.
Τους είπα ότι θα το κάνετε, επειδή σας το ζήτησα εγώ.
Ούτε εγώ θα σας αναγνώριζα αν αρνιόσασταν.
Σ' εμπιστεύομαι.
Και σ' αγαπώ.
Κάνε γρήγορα.
Περιμένετε εδώ.
Τι εννοούσες όταν είπες "Δεν είναι όλοι ίδιοι";
Δηλαδή, ξέρω τι εννοούσες.
Αλλά τι εννοούσες;
Όταν χύνεις αίμα στο χώμα έτσι,
ξέρεις, όχι για να προστατεύσεις κάτι, όχι για να εκδικηθείς κάποιον,
όχι επειδή είναι η δουλειά σου ή επειδή έγινε λάθος...
Όταν το κάνεις για να δείξεις σε κάποιον ότι τον αγαπάς, δεν υπάρχει γυρισμός.
Πίστεψέ με.
Νομίζεις ότι αυτό είδες εκεί πέρα;
Τα ρούχα, το παιδί.
Λες να το έπαθε τόσο γρήγορα;
Δεν ξέρω τι είδαμε εκεί πέρα, αλλά νομίζω ότι ένα κομμάτι της χάθηκε.
Κι ένα κομμάτι της γεννιέται τώρα.
Ποιο είναι το τελικό αποτέλεσμα;
Δύσκολο να ξέρεις να πενθείς κάποιον και να τον συναντάς ταυτόχρονα.
Όχι, δεν ξέρω.
Πιστεύω ότι μπορούμε να αλλάξουμε πολλά χωρίς να είναι καταστροφικό.
Αρκεί να μη μας κάνει κάποιος να νιώσουμε ότι πρέπει να είναι.
Έλα. Ήρθαν να μας πάρουν.
Όχι αυτό.
Αυτό.
"Κανόνισε τη μεταφορά, Χάρολντ. Φρόντισε να είναι αξιόπιστη, Χάρολντ".
Ορίστε, αυτό είναι.
Παρακαλώ.
Πετάνε τώρα.
Θα κάνουν αυτό που ζητάς;
Μπορούν να το κάνουν;
Ναι, και στα δύο.
Έμαθα ότι φροντίζεις τον Φαρούκ.
Είναι γλυκό παιδί.
Δεν ξέρω γιατί, αλλά φαίνεται να ηρεμεί έτσι.
Κοντά μου.
Γιατί;
Τελευταία το "γιατί" μοιάζει η πιο περίεργη ερώτηση.
Ποιο "γιατί" μπορεί να εξηγήσει αυτό που κάναμε;
Όπως και να 'χει, καταστρώνονται σχέδια όσο μιλάμε.
Κάποιοι θα μείνουν εδώ να υπερασπιστούν τους δικούς μας.
Κάποιοι θα μεταφερθούν αλλού στην κοιλάδα, για να είναι ασφαλείς.
Μη μου πεις ότι είναι επικίνδυνα για μένα εδώ.
Μη μου πεις ότι δεν ανήκω εδώ.
Όχι.
Ανήκεις.
Δεν χρειάζεται να πούμε κάτι άλλο.
Αλλά θα σου ζητήσω να φύγεις.
- Μα μόλις είπες... - Χρειάζομαι κι άλλου τύπου βοήθεια.
Άλλες μάχες που πρέπει να δοθούν.
Άλλα μέρη που χρειάζονται στήριξη.
Θέλω να γυρίσεις εκεί απ' όπου ξεκίνησες.
Γεια.
Δεν έχουμε συστηθεί κανονικά.
Είμαι ο Τάρικ.
Παρβάνα.
Μεταξύ άλλων.
Τι σου είπε;
Να έρθω να σε βρω.
Και να γυρίσω στις ΗΠΑ μαζί σου.
Να βοηθήσω με τη δουλειά.
Θέλει να φύγεις πριν ζορίσει η κατάσταση.
Ναι.
Νοιάζεται για σένα.
Ίσως με βοηθήσεις να τον πείσω.
Και να σώσω τη ζωή του.
Αίσχος, γαμώτο!
Τι;
Με άκουσες, γαμώτο.
Πέρασες πολύ καιρό παριστάνοντας τον πλούσιο.
Δεν θυμάμαι να παριστάνω κάτι.
Δεν ζούσα πάνω από μία ή δύο εβδομάδες τον χρόνο ως Χένρι Ντίξον.
Ο Νταν Τσέις ταξίδευε οικονομική θέση.
Και πλούτισες ζώντας 50 βδομάδες τον χρόνο χωρίς καμία προσπάθεια;
Λίγο πολύ, ναι.
Πώς;
Πες μου, πώς;
Το να μη δουλεύω για το κράτος ήταν μια καλή αρχή.
Ας μιλήσουμε για αυτό που δεν θέλουμε να πούμε.
- Δηλαδή; - Το σχέδιο.
Όταν πάμε στο σπίτι του γέρου, θα μιλήσω εγώ.
- Εντάξει. - Δεν κάνω πλάκα.
Γιατί να κάνεις;
Δεν ξέρω αν θα μ' ακούσει, αλλά εσένα δεν θα σ' ακούσει σίγουρα.
Ναι.
Η υπόθεση είναι πολύ σημαντική
για να μπλεχτεί με όλα έχετε να λύσετε μεταξύ σας.
Ναι.
Ξέρουμε ότι δεν μπορεί να τον αναγκάσει κανείς.
Και δεν πιστεύω με τίποτα
ότι το κάνει επειδή στράβωσε που προδόθηκε.
Πρέπει να υπάρχει κάτι ακόμα.
Πρέπει να προσέξουμε πολύ πώς θα δράσουμε.
Θα το σκεφτώ.
Τι σ' έπιασε;
Τι μ' έπιασε, δηλαδή;
Σκοπεύεις να τον πλακώσεις στο ξύλο, έτσι;
Ίσως δεν είναι ασφαλές να το βγάλεις.
Αυτή η μαλακία!
Φαίνεσαι εξαγριωμένος.
Φαίνομαι;
Πότε σκόπευες να μου πεις ότι...
Δεν μπορεί να είσαι τόσο χαζός ώστε να νομίζεις ότι είσαι...
Με χαρά να απαντήσω σε όλα.
Αλλά ολοκλήρωσε μια πρόταση πρώτα.
Δεν γίνεται να τον βασανίσουμε!
- Γιατί όχι; - Γιατί κοντεύει τα 100.
Γιατί δεν θα πιάσει.
Γιατί ξέρω καλά ποιος από τους δυο μας θα πάει φυλακή γι' αυτό.
Δεν πιστεύεις ότι θα τον πείσεις, έτσι;
- Ναι, το πιστεύω! - Εγώ όχι.
Υποσχεθήκαμε στην Έμιλι πως θα κάνουμε ό,τι χρειαστεί για να τα καταφέρουμε.
Δεν θυμάμαι να της υποσχέθηκα κάτι απ' αυτά.
Τότε, δεν κάναμε όλοι την ίδια συζήτηση.
Είμαι σίγουρος ότι ακριβώς αυτό είπε.
Αγγλικά μιλάμε και οι δύο.
Άκουσα τι είπε.
Δεν θα κάνεις τίποτα όταν φτάσουμε.
Θα στέκεσαι και θα γνέφεις συγκαταβατικά όσο τον πείθω!
- Χάρολντ. - Τι;
Πες του τα γρήγορα.
Πώς θες να το κάνουμε;
Τι εννοείς πώς...
Θα χτυπήσω το κουδούνι και θα ανοίξει.
Αλήθεια;
Προσπάθησε να χαμογελάσεις ή κάτι τέτοιο όταν ανοίξει την πόρτα.
- Η Μάριον; - Ναι.
Είναι η τρίτη φορά που παίρνει και την αγνοείς.
Είναι η πέμπτη φορά.
Και την αγνοώ, γιατί αν αγνοείς κάποια πράγματα, εξαφανίζονται.
Μ' εσένα δεν έπιασε.
Από δω, παρακαλώ.
Δεν ξέρω πόσα ξέρεις.
Αρκετά.
Ήμασταν στο Παντζίρ.
Τα πράγματα άλλαξαν.
Η κόρη του δεν είναι πια όμηρος.
Κάτι συνέβη εκεί και δέθηκε με τον Χάμζαντ και την οικογένειά του.
Κι αυτό το ξέρω.
Τουλάχιστον, τώρα το ξέρω.
Θα βοηθούσε αν κάποιος μου είχε πει πολύ νωρίτερα
ότι δεν είναι παιδί του, κι ίσως να μην είχαμε μπλέξει έτσι.
Κινδυνεύει η ζωή μιας γυναίκας.
Πάγωσαν την περιουσία του Χάμζαντ. Όλοι γύρω του είναι ευάλωτοι πια.
Πολλοί θα σκοτωθούν.
Θέλουμε να το ξανασκεφτείς.
Όχι.
Γιατί όχι;
Γιατί κανείς σας δεν καταλαβαίνει τι ζητάτε,
γιατί είναι επικίνδυνο ή ποιον μπορεί να βλάψει.
Δεν έχετε ιδέα πού έχετε μπλέξει.
Δεν σας πέρασε καν απ' το μυαλό. Έλεος.
-"Ίσως πρέπει να ρωτήσουμε". - Δεν έχουμε χρόνο για τέτοια.
Είσαι θυμωμένος. Θες να αποδείξεις κάτι.
- Εγώ; Όχι. - Ένα λεπτό.
Δεν σπάω εγώ πράγματα όταν θυμώνω.
Σταματήστε!
Τι εννοούσες όταν είπες ότι δεν ξέρουμε πού μπλέξαμε;
Δεν έχεις ιδέα τι πας να κάνεις ή σε ποιον θα κάνει κακό.
Εσύ την έμπλεξες σ' αυτό.
Όχι. Εσύ την έμπλεξες.
Προσπαθώ να μας ξεμπλέξω όλους.
Γεια.
Δεν ήμουν πολύ μεγαλύτερος από αυτόν όταν με έστειλαν σχολείο στις ΗΠΑ.
Η άποψη που είχαν για μένα οι μεγάλοι ήταν ότι ήμουν αρκετά έξυπνος,
ώστε να έχω ανάγκη πιο πολλά, να κάνω πιο πολλά, να γίνω κάτι καλύτερο.
Μα άκουγα διάφορα με τα χρόνια.
Ότι ο θείος μου δεν άντεχε τη φωνή μου, το γέλιο μου.
Έμοιαζε πολύ με τα δικά σου.
Περιττό να πω ότι δεν ήταν εύκολο να το κουβαλάω αυτό,
ενώ του μοιάζω.
Αλλά αυτός ο παραλογισμός μου άφησε το περιθώριο
να ψάξω γιατί μένω εδώ.
Και το βρήκα.
Γιατί;
Για να τους πάρω όλους από δω.
Δεν καταλαβαίνω τι εννοείς.
Ποιοι όλους;
Τη μητέρα μου, τον θείο μου, τα ξαδέρφια μου, την οικογένειά μου.
Ναι, μα δεν νομίζω ότι θέλουν να φύγουν.
Τους ρώτησες;
Όχι ανοιχτά.
Ρώτησα εγώ. Χίλιες φορές.
Τους εξήγησα πώς και πού θα πηγαίναμε, τι θα ήταν καλύτερο.
Ίσως σήμερα να το άκουγαν διαφορετικά, δεδομένης της τωρινής κατάστασης
και αν το άκουγαν από σένα.
Δεν θα με άκουγαν εμένα.
Πας στοίχημα;
Δεν ξέρω καν αν θέλω να τα συζητήσω αυτά.
Οι ρίζες τους είναι εδώ.
Επειδή δεν το βλέπεις εσύ, δεν σημαίνει ότι δεν κάνουν κάτι.
Σε πήγε στο νεκροταφείο, έτσι;
Πόσοι από τους θαμμένους εκεί
θα επέλεγαν να μείνουν εδώ αν η εναλλακτική
ήταν η άνεση, η ασφάλεια και η ηρεμία κάπου αλλού;
Κάποιοι θα το έκαναν, αλλά όχι όλοι.
- Πάω στοίχημα τη ζωή μου, όχι όλοι. - Σε λάθος άνθρωπο μιλάς.
Μιλάω στο μόνο άτομο που ίσως ακούσουν.
Μην υποτιμάς το πώς σε βλέπουν.
Είχα όλα αυτά για τα οποία μιλάς.
Άνεση...
και ασφάλεια.
Και με έπνιξαν.
- Συγκρίνεις ανόμοια πράγματα. - Γιατί;
Σου έλεγαν ψέματα.
Κάθε μέρα.
Μιλώντας, κρύβοντας λόγια και με κάθε τρόπο.
Έπεσες θύμα μιας καλά οργανωμένης απάτης.
Λυπάμαι, αλλά έτσι είναι.
Το θέμα δεν ήταν η άνεση κι η ασφάλεια. Ήταν απλώς ανεπαρκείς περισπασμοί.
Δεν είναι το ίδιο.
Είναι μια οικογένεια που θα πάει σε ένα μέρος όπου δεν χρειάζεται
να ανησυχούν αν οι κόρες τους θα μάθουν μαθηματικά.
Και οι γιοι τους...
εκείνοι, θα έχουν περιθώριο να κάνουν πιο πολλά, να γίνουν καλύτεροι.
Αγαπώ την οικογένειά μου, όλους τους, ακόμα και τις ταφόπετρες.
Μα είναι δύσκολο να κάθομαι χωρίς να τους ακούω να φωνάζουν
"Τι στο καλό κάνεις ακόμα εδώ;"
Σε παρακαλώ,
βοήθησε να σωθούν.
Είναι αργά και δεν θα είναι εύκολο, αλλά είναι το σωστό...
Τι;
Ο αδερφός μου πέθανε.
Γύρισα από το Μαρόκο, όπως είπες.
Πήρα τα παιδιά, όπως είπες.
Προσπάθησα να τα ξεχάσω όλα, να επιστρέψω στην πραγματικότητα.
Αλλά δεν τα κατάφερα.
Ήθελα να βοηθήσω και κάλεσα τη Νίνα Κρούγκερ.
Πήρες τη δικηγόρο του Χάμζαντ;
Τι της είπες;
Ήθελα να πείσει τον Χάμζαντ να σας αφήσει να φύγετε με την Έμιλι,
αλλά για να γίνει αυτό, έπρεπε να μου απαντήσει πρώτα.
Τελικά με πήρε κάποιος, αλλά όχι εκείνη.
Με πήρε εκείνος.
Παρακολουθούσα και εντόπισα ένα άτομο που δεν περίμενα.
Δεν βρίσκω συχνά ανθρώπους που με εκπλήσσουν πραγματικά.
Εκείνη με εξέπληξε.
Γιατί παρακολουθούσες τη δικηγόρο του Χάμζαντ;
Τι μας διαφεύγει;
Ξέρουμε για τα κοιτάσματα του Μεσμπαχάρ.
Αυτό δεν ήταν το ατού του Χάμζαντ;
Τα λεφτά που θα έβγαιναν.
Λεφτά; Μπορείς να βγάλεις λεφτά παντού.
Είτε θες πρόσβαση σε μικροτσίπ,
είτε θες μπαταρίες κάθε τύπου, είτε θες να ασχοληθείς με τον πολιτισμό...
Όποιος ελέγχει το κοίτασμα, θα έχει λόγο.
Το χρειαζόμαστε.
Το είχαμε, μέχρι που έμαθα ότι κάποιος άλλος συνωμοτούσε
να μας το κλέψει κάτω από τα πόδια μας.
Ποιος;
Εσύ την έμπλεξες σ' όλα αυτά.
Την πέταξες σε ένα πορτμπαγκάζ.
Της έδωσες νέο όνομα και ρούχα και την πήγες σ' ένα πάρτι στο Μαρόκο
για να προσπαθήσεις να επηρεάσεις...
Τον Πάβλοβιτς. Όχι.
Τον Σουλεϊμάν Πάβλοβιτς.
Κάνεις λάθος.
Ο Φαράζ Χάμζαντ δεν έχει πάρε δώσε με Ρώσους.
Αν είχε, σίγουρα δεν θα ήταν με αυτόν τον Ρώσο.
Χαίρομαι που το πιστεύεις αυτό.
Κατά φωνή.
Θα τα καταφέρεις.
Παρακαλώ.
Ναι. Χαίρομαι που πήρες.
Με ποιον μιλάει;
Με τη δικηγόρο του Χάμζαντ.
Είναι αδιανόητο ένας Ρώσος κακοποιός να επιτραπεί να ελέγχει
κάτι τόσο σημαντικό για το μέλλον της χώρας.
Η δικηγόρος είναι κομβική για να βρούμε πώς θα τον εμποδίσουμε.
Και πλέον, η δικηγόρος φαίνεται παραπάνω από πρόθυμη
να μιλήσει στη φίλη σου.
Τι είπε;
Προσφέρθηκε να συνεχίσει τη συζήτηση σε γεύμα την επόμενη εβδομάδα.
- Καλό δεν είναι αυτό; - Πολύ καλό.
Θέλει να σου πει κάτι που δεν θα έλεγε απ' το τηλέφωνο.
Την επόμενη; Ως τότε, θα έχουν λήξει όλα.
Το καταλαβαίνω.
Αν κάνεις λάθος, θα πεθάνει κόσμος.
Αν έχω δίκιο, θα συμβούν πολύ χειρότερα.
Σ' το είπα.
Τι;
Όταν σου ζήτησα να βάλεις την Έμιλι στο FBI, σου είπα
ότι είναι κόρη του Χάμζαντ.
Δεν μου το είπες.
Την άφηνα στα χέρια σου.
Θα έκανα κάτι τέτοιο
παραλείποντας κάτι που τη θέτει σε κίνδυνο;
Είπα ότι δεν χρειαζόταν να είναι εγγονή σου για να τη βοηθήσεις,
όπως δεν χρειαζόταν να είναι κόρη μου για να σ' το ζητήσω.
Δεν θεώρησα αναγκαίο να το εξηγήσω. Ήταν ξεκάθαρο υπό αυτές τις συνθήκες.
Καταλαβαίνω τι λες.
Καταλαβαίνω τι είναι σημαντικό.
Πες ό,τι θέλεις για μένα.
Κι εσύ το ίδιο.
Πείτε ό,τι θέλετε για μένα.
Μα πάντα καταλάβαινα τι είναι σημαντικό, το ξέρεις.
Πάλευα όταν μου το ζητούσες.
Αν το παιδί σου δεν μπορεί να βασιστεί σ' εσένα, τι νόημα έχει;
Κοίτα, ξέρω ότι δεν μπορείς να υποκύψεις.
Μα θα υπάρχει κάποιος τρόπος να απομακρυνθούν, έστω και προσωρινά.
Αν μου λες ότι δεν υπάρχει τρόπος,
είναι επειδή δεν ψάχνεις να τον βρεις.
Μην το κάνεις επειδή είσαι τσαντισμένος μαζί μου.
Μην το κάνεις.
Ελάτε πάλι αύριο.
Είμαι κουρασμένος.
Αν θέλετε να το συζητήσουμε ξανά,
το πρωί ίσως έχω καλύτερη απάντηση.
- Δεν θα φύγεις από δω. - Στάσου.
Φύγε από τη μέση.
Έλα λιγάκι έξω, σε παρακαλώ.
Δεν έχει άδικο.
Δεν σπας πράγματα όταν θυμώνεις;
Όλοι σπάνε πράγματα όταν θυμώνουν.
Δεν προσπαθείς καν να βοηθήσεις επειδή θέλεις να ξέρουμε
ότι δεν είσαι υποχρεωμένος.
Αυτό που θέλω.
Ποτέ δεν κατάλαβες τη διαφορά
ανάμεσα σ' αυτά που θέλουμε και σ' αυτά που οφείλουμε.
Γι' αυτό σου έπεφτε πάντα πολλή αυτή η δουλειά.
Αν δεν ήθελες να θυμώσω, θα τον άφηνες έξω στο πεζοδρόμιο.
Αλλά δεν άντεχες να κάνεις αλλιώς, έτσι;
Γεια σου.
Ζόι,
σ' ευχαριστώ που πας να βοηθήσεις, αλλά δεν έχεις δουλειά εδώ.
Μην ανακατεύεσαι.
Δεν έχω δουλειά εδώ.
- Εντάξει. - Δεν είναι η κατάλληλη μέρα, τ' ορκίζομαι.
Θέλω να φύγεις.
Δεν πάω πουθενά μέχρι να μου δώσει αυτό που θέλω.
Δεν θα το κάνει.
Βάζεις στοίχημα;
Δεν θα σου δώσει αυτό που θες για τον ίδιο λόγο που δεν φεύγεις.
Σ' εμένα, θα το δώσει.
Τον στρίμωξες. Θα βοηθήσει.
Δεν θέλει να βλέπει τα μούτρα σου όταν το κάνει.
Τα πάω καλά μαζί του.
Μ' αρέσει. Είναι πολύ γλυκός άντρας.
Βρε Ζόι...
Εμένα μου φέρθηκε πολύ γλυκά.
Ό,τι κι αν έκανε, δεν θα είναι χειρότερο απ' ό,τι έκανες εσύ.
Κι εγώ το ξεπέρασα.
Όσο κι αν δυσκολεύεσαι να το πιστέψεις απ' όσα είδα εκεί μέσα,
νομίζω ότι του λείπεις πολύ.
Πήγαινε να πιεις έναν καφέ. Διάβασε ένα βιβλίο.
Εμπιστεύσου με.
Μπορώ να το καταφέρω.
Δεν ήθελε να το μάθει κανείς.
Δεν ήθελε τα τελευταία του λόγια με...
κανέναν σας...
να είναι ένα αντίο.
Παρβάνα.
Θα μείνω μέχρι το πρωί.
Για την ταφή.
Δεν ξέρω αν μπορώ να μείνω περισσότερο.
Αυτό ήθελε.
Θα πρέπει να πάρεις μια απόφαση.
Να μείνεις
ή να φύγεις.
Πρέπει να σου πω κάτι.
Σου είπα ότι τον πυροβόλησε ένας σκοπός στους λόφους...
αλλά δεν έγινε έτσι.
- Τον πυροβόλησε... - Ξέρουμε.
- Πώς ξέρετε... - Ξέρουμε.
Δεν θα το μάθει άλλος.
Εσύ θα επιλέξεις αν θα μείνεις ή αν θα φύγεις.
Αλλά ο πατέρας σου δεν ήθελε να νιώθεις ότι εδώ είναι ένα μέρος...
όπου μπορεί να κατηγορηθείς για κάτι απ' όλα αυτά.
Ο πατέρας σου πυροβολήθηκε από Ταλιμπάν ενώ σε υπερασπιζόταν.
Για σένα έδωσε τη ζωή του.
Όσο για τους δύο Αμερικανούς που έφερες εδώ,
λοιπόν,
είναι στις ΗΠΑ πια.
Υπό την εντολή σου, προσπαθούν να εξαλείψουν την απειλή.
Αυτό έκανες για μας.
Ευχαριστώ που με προστάτευσες.
Κι εσύ; Αλήθεια;
Συγγνώμη, πρέπει να του μιλήσω.
Για να είμαστε ειλικρινείς, δεν σας θέλει στα δωμάτια
με τα καλά χαλιά, οπότε...
θα μείνετε εδώ.
Εντάξει.
Είχες δίκιο.
Μόλις βρεθήκατε στο ίδιο δωμάτιο,
είδα μια διαφορετική πλευρά σου.
Ωραία θα ήταν να έκανα λάθος πού και πού,
αλλά οι ευσεβείς πόθοι δεν κολακεύουν τους γέρους.
Όχι αν πρόκειται για θετική ευχή.
Θα μου ζητήσεις να τους βοηθήσω.
Φυσικά.
Γιατί;
Γιατί νομίζω ότι μπορείς.
Και ότι θέλεις κιόλας.
Πρέπει να προσέχεις με άντρες σαν εμένα.
Αν νομίζεις ότι μπορείς να λες τέτοια πράγματα για μας,
είναι σχεδόν πάντα επειδή το θέλουμε εμείς.
Θεέ μου,
ακούγεσαι σαν κι αυτόν.
Πέσε κάτω!
Ζόι, είσαι καλά;
Ναι.
Τι ήταν αυτό τώρα;
Ποιος ήταν αυτός;
Ό,τι κι αν επιδιώκατε, φτάσατε πιο κοντά απ' ό,τι θα ήθελε ο Πάβλοβιτς.
Κι αυτή είναι μόνο η αρχή.
Το θέμα είναι ότι η μόνη σωτηρία της Έμιλι μόλις πέθανε.
Είναι δύσκολο να το πιστέψεις.
Τελείωσε.
Δύσκολο να φανταστείς πώς θα είναι ο κόσμος τώρα χωρίς αυτόν...
Και οι άλλοι δύο;
Οι πραγματικοί στόχοι;
Δεν έχω λάβει αναφορά από τους δικούς μου. Προσπαθώ να επικοινωνήσω.
Όταν επικοινωνήσεις,
μάθε πώς σκοπεύουν να τελειώσουν τη δουλειά.
Βεβαίως.
Διακυβεύονται πολλά.
Δεν μπορώ να αφήσω εκκρεμότητες.
Υποτιτλισμός: Έφη Μούκα